《书永嘉嘉禾驿》
宋代·王义山

老来倦跻攀，悠悠憩山侧。
层岚轶穷霓，纡萦困行客。
崖倾觉嶮巇，径曲盘险迫。
石老枕云根。桥横界野色。
海峤吞暝晖，松标挂辰极。
残烟罩成幄，长波曳如帛。
天际鸟知还，溪涧鱼自适。
几忘物无我，卢淡意常寂。
泛观穷壤间，天亦局于迹。
荣华忽雕枯，俯仰逃今昔。
倾羲倏再旦，急轨等寄驿。

作者简介：王义山（1214——1287），字元高，号稼村，宋初文学大家王禹偁的后裔。富州（今江西丰城）人。精《易》学，善词赋。宋末进士二十四年卒，年七十四。其诗学刘克庄，王士禛《池北偶谈》卷一八讥其为“下劣诗魔，恶道坌出”、“酸腐庸下”。《四库全书总目》谓其“诗文皆沿宋季单弱之习，绝少警策”（卷一六六）。著《稼村类稿》三十卷，有明正德刻本、万历刻本、《四库全书》本。《全宋诗》卷三三五二至三三五四录其诗三卷。文收入《全元文》。事迹见本集卷二九自作墓志铭、《元诗选》二集甲集。